ddrg/super_eurlex huggingface dataset:
(88)

Med hensyn til projektets påståede begrænsede omfang eller lokale karakter forhindrer den kendsgerning, at støtte gives til en virksomhed, der kun leverer lokale eller regionale tjenester og ikke leverer tjenester uden for sin oprindelsesmedlemsstat, ikke denne støtte i at have en indvirkning på handelen mellem medlemsstaterne (21). Kommissionen understreger i den forbindelse, at de anfægtede foranstaltninger kan anses for at kunne påvirke handelen inden for EU, eftersom der gennemføres grænseoverskridende handel i EU inden for både bygge- og anlægssektoren og ejendomsudvikling, og eftersom ejendomsudviklere fra andre medlemsstater eller deres datterselskaber kunne have deltaget i Leidschendam Centrum-projektet. Endelig bemærker Kommissionen, at Bouwfonds, et af selskaberne i SJB-partnerskabet, faktisk driver virksomhed uden for Nederlandene, navnlig i Frankrig og Tyskland. Bouwfonds er den største udvikler af ejendomsprojekter i Nederlandene og blandt de tre største aktører på det europæiske ejendomsmarked. Ved at begunstige SJB begunstiger de anfægtede foranstaltninger også Bouwfonds og kan dermed medvirke til at styrke selskabets position på det europæiske ejendomsmarked.
(3)

I 2011 noterede Kommissionen sig en debat, der var vedvarende på alle niveauer vedrørende yderligere beskatning af den finansielle sektor. Denne debat udspringer af ønsket om at sikre, at den finansielle sektor yder et rimeligt og væsentligt bidrag til dækning af omkostningerne i forbindelse med krisen og fremover beskatningsmæssigt behandles på en rimelig måde i forhold til andre sektorer, at fjerne de finansielle institutioners incitament til at løbe for store risici, at supplere de lovgivningsmæssige foranstaltninger, der skal forhindre kriser i fremtiden, og at generere supplerende indtægter til de offentlige budgetter eller til bestemte politiske tiltag.
(2)

Nederlandenes kompetente fødevarevurderingsorgan afgav den 16. juni 2005 den første vurderingsrapport. I rapporten konkluderedes det, at syntetisk zeaxanthin med et maksimalt indtag på højst 20 mg/person pr. dag ikke ville udgøre en signifikant risiko for menneskers sundhed. Det konkluderedes imidlertid, at de forelagte data ikke var tilstrækkelige til, at sikkerhedsvurderingen kunne færdiggøres.
(1)

Ved Kommissionens beslutning 2009/827/EF (2) blev det i henhold til forordning (EF) nr. 258/97 tilladt at markedsføre chiafrø (Salvia hispanica) som en ny levnedsmiddelingrediens til anvendelse i brødprodukter, som højst må have et indhold af chiafrø (Salvia hispanica) på 5 %.
(8)

Markedsandelene for de aktive aktører inden for efterforskning kan måles ud fra tre variabler: kapitaludgifterne, påviste reserver og forventet produktion. Anvendelsen af kapitaludgifterne er dog fundet uhensigtsmæssig til at måle markedsandelene for de aktører, der er aktive inden for efterforskning, bl.a. på grund af de meget varierende investeringsomkostninger i forskellige geografiske områder.
(2)

Konklusionerne fra Det Europæiske Råds møde i Göteborg den 15.-16. juni 2001 fastlagde vejledende principper og ordninger for tredjelandes bidrag til politimissioner. Rådet godkendte den 10. december 2002 dokumentet »Konsultation af og bestemmelser for bidrag fra ikke-EU-stater til EU's civile krisestyringsoperationer«, som yderligere udbyggede ordningerne for tredjelandes deltagelse i civile krisestyringsoperationer, herunder nedsættelse af en bidragyderkomité.
(2)

Den civile øverstbefalende for operationen anbefalede PSC at acceptere det foreslåede bidrag fra Norge til EUCAP NESTOR og at betragte det som værende væsentligt.
(9)

Med hensyn til produkternes begrænsning til udelukkende at måtte anvendes af uddannede eller autoriserede fagfolk skal godkendelser af biocidholdige produkter, som indeholder difenacoum, i henhold til direktiv 2008/81/EF være underlagt alle egnede og disponible risikoreducerende foranstaltninger, herunder også at produktet er begrænset til erhvervsmæssig brug. Den videnskabelige vurdering forud for vedtagelsen af direktiv 2008/81/EF konkluderede, at kun fagfolk kan forventes at følge anvisningerne til begrænsning af risikoen for sekundær udsættelse af dyr uden for målgruppen og anvende produkterne på en sådan måde, at udvikling og spredning af resistens undgås. Den begrænsning, at produkterne kun må anvendes af fagfolk, bør derfor i princippet anses for at være en egnet forebyggende risikoforanstaltning, særligt i medlemsstater, hvor der forekommer resistens overfor difenacoum.
(2)

Det fremgår af de oplysninger, som Kommissionen har modtaget, at medlemsstaternes anmodninger om undtagelser skyldes, at der er behov for større tilpasninger af nationale administrative og statistiske systemer for fuldt ud at opfylde kravene i forordning (EF) nr. 1338/2008.
(3)

Af hensyn til hygiejnen og folkesundheden blev det dog anset for berettiget at opføre difenacoum og andre antikoagulansrodenticider i bilag I til direktiv 98/8/EF og dermed give medlemsstaterne mulighed for at godkende difenacoum-baserede produkter. I henhold til direktiv 2008/81/EF skal medlemsstaterne, når de godkender produkter, som indeholder difenacoum, dog sikre, at alle egnede og disponible foranstaltninger bliver overvejet og taget i brug for at begrænse risikoen for primær og sekundær udsættelse af mennesker, dyr uden for målgruppen og miljøet. De risikobegrænsende foranstaltninger i direktiv 2008/81/EF omfatter derfor bl.a. den begrænsning, at produkterne udelukkende må anvendes af fagfolk.
(2)

For at fremme en gnidningsløs og hurtig anvendelse af planen bør Unionen yde finansiel støtte til de medlemsstater, der gennemfører planen, på det mest passende niveau. Under hensyntagen til situationens ekstraordinære karakter og det presserende behov for at berolige forbrugerne, undgå handelsforstyrrelse på det pågældende marked og sikre, at EU-eksporten ikke påvirkes, er det begrundet at fastsætte EU's sats for støtte til de støtteberettigede udgifter til 75 %.
DA Den Europæiske Unions Tidende L 46/27

RÅDETS AFGØRELSE 2013/87/FUSP

af 18. februar 2013

om iværksættelsen af Den Europæiske Unions militærmission for at bidrage til uddannelsen af Malis væbnede styrker (EUTM Mali)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 42, stk. 4, og artikel 43, stk. 2, og

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 4,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Ved skrivelse af 24. december 2012 stilede Republikken Malis præsident en indbydelse til Unionens højtstående repræsentant for udenrigsanliggender og sikkerhedspolitik, hvori han hilste indsættelsen af en EU-militæruddannelsesmission i Mali velkommen.

(2) Den 17. januar 2013 vedtog Rådet afgørelse 2013/34/FUSP.

(3) I overensstemmelse med artikel 5 i protokollen om Danmarks stilling, der er knyttet til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af missionen —

VEDTAGET DENNE AFGØRELSE:

Artikel 1

Missionsplanen og reglerne for magtanvendelse for EU's militærmission for at bidrage til uddannelsen af Malis væbnede styrker (EUTM Mali) godkendes.

Artikel 2

EUTM Mali iværksættes den 18. februar 2013.

Artikel 3

Den øverstbefalende for EUTM Mali bemyndiges hermed til med øjeblikkelig virkning at indlede gennemførelsen af EUTM Mali.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den 18. februar 2013. På Rådets vegne C. ASHTON Formand

(1) EUT L 14 af 18.1.2013, s. 19
(1)

I henhold til artikel 109, stk. 8, i forordning (EF) nr. 1224/2009 skal medlemsstaterne etablere nationale planer til gennemførelse af et valideringssystem, som skal gøre det muligt for medlemsstaterne at opstille prioriteter for validering og krydskontrol og efterfølgende opfølgning af uoverensstemmelser på basis af risikostyring.
(2)

Klagen blev indgivet på vegne af producenter i Unionen (»klagerne«), der tegner sig for over 25 % af den samlede produktion i Unionen af hule profiler. Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge af dumpingimporten, hvilket blev anset for tilstrækkeligt til at berettige indledningen af en antidumpingprocedure.
(149)

Det forventes, at indførelsen af en antidumpingtold vil rette op på den illoyale handelspraksis, der blev konstateret, og give EU-erhvervsgrenen mulighed for at forbedre udsigterne for levedygtigheden. Indførelsen af foranstaltninger ville desuden give EU-erhvervsgrenen mulighed for at skabe bedre stordriftsfordele ved at øge sit salg og genvinde i hvert fald en del af de markedsandele, der tabtes i den betragtede periode, med en positiv indvirkning på fremtidsudsigterne. Det skal i den forbindelse erindres, at EU-erhvervsgrenen har produceret og solgt hvidt fosfor siden 1970'erne, selv om den stod over for konkurrence fra importerede varer fra tredjelande, der desuden havde en naturlig fordel i form af adgang til råvarer. En række interesserede parter påstod, at EU-erhvervsgrenen ikke kan betragtes som en værdifuld leverandør, på grund af dens nuværende situation (konkurs) og i betragtning af, at EU-erhvervsgrenen under alle omstændigheder optræder som konkurrent til sine kunder, der køber hvidt fosfor på markedet for derivater. Som svar på denne påstand skal det bemærkes, at EU-erhvervsgrenens aktuelle situation ikke nødvendigvis medfører et permanent stop, idet der stadig pågår forhandlinger om en overtagelse med henblik på at genoptage produktionen af hvidt fosfor. Desuden fremgik det af undersøgelsen, at EU-erhvervsgrenen er afhængig af salget på det frie marked for at forbedre sine stordriftsfordele og forblive levedygtig. Ud fra ovenstående blev det konkluderet, at EU-erhvervsgrenen kan være en værdifuld leverandør af hvidt fosfor til det frie marked i Unionen.
(4)

Ifølge artikel 61, stk. 2, i forordning (EF) nr. 1224/2009 kan kontrolmyndighederne i den medlemsstat, hvor fiskevarerne landes, give tilladelse til, at varerne vejes efter transport til registrerede brugere, registrerede auktioner eller andre organer eller personer, der er ansvarlige for den første afsætning af fiskevarer i en anden medlemsstat, forudsat at de pågældende medlemsstater har indført et fælles kontrolprogram som omhandlet i artikel 94 i forordning (EF) nr. 1224/2009. Det fælles kontrolprogram skal være i overensstemmelse med den risikobaserede metode, der er fastsat i artikel 77, stk. 3, og i bilag XXII til gennemførelsesforordning (EU) nr. 404/2011.
DA Den Europæiske Unions Tidende L 37/1

RÅDETS AFGØRELSE

af 4. februar 2013

om undertegnelse på Den Europæiske Unions vegne af aftalen mellem Den Europæiske Union og Republikken Kap Verde om tilbagetagelse af personer med ulovligt ophold

(2013/77/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 4. juni 2009 gav Rådet Kommissionen bemyndigelse til at indlede forhandlinger med Republikken Kap Verde om aftalen mellem Den Europæiske Union og Republikken Kap Verde om tilbagetagelse af personer med ulovligt ophold (»aftalen«). Forhandlingerne er afsluttet, og aftalen blev paraferet den 24. april 2012.

(2) Aftalen bør undertegnes på Unionens vegne med forbehold af dens indgåelse.

(3) I medfør af artikel 1 og 2 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Det Forenede Kongerige ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

(4) I medfør af artikel 1 og 2 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.

(5) I medfør af artikel 1 og 2 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmøde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Den Europæiske Unions vegne af aftalen mellem Den Europæiske Union og Republikken Kap Verde om tilbagetagelse af personer med ulovligt ophold (»aftalen«) med forbehold af indgåelse af aftalen (1).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 4. februar 2013. På Rådets vegne E. GILMORE Formand

(1) Teksten til aftalen offentliggøres sammen med afgørelsen om dens indgåelse.
(5)

I Kommissionens gennemførelsesforordning (EU) nr. 135/2013 (4) fastsættes der regler vedrørende støtteberettigelse for workshopper, der gennemføres af EU-referencelaboratorierne. Der kan ydes tilskud til, at højst 32 personer, 3 indbudte talere og 10 repræsentanter fra tredjelande deltager i disse workshopper. Der bør dispenseres fra denne regel for så vidt angår visse EU-referencelaboratorier, der har behov for støtte til, at mere end 32 personer deltager, for at workshopperne kan give det bedste resultat. Der kan opnås dispensation, hvis et EU-referencelaboratorium påtager sig lederskabet og ansvaret for tilrettelæggelsen af en workshop sammen med et andet EU-referencelaboratorium.
(34)

Magyar Postas markedsandel inden for dette segment er på under 1 %. Markedet er kendetegnet ved et stort antal markedsaktører (28), og det betragtes som et meget dynamisk marked. Disse faktorer bør anses som en indikator for, at dette marked er direkte undergivet almindelige konkurrencevilkår.
DA Den Europæiske Unions Tidende L 87/1

RÅDETS AFGØRELSE

af 21. marts 2013

om undertegnelse på Den Europæiske Unions vegne af aftalen mellem Den Europæiske Union og Republikken Armenien om tilbagetagelse af personer, der er bosiddende uden tilladelse

(2013/156/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 19. december 2011 bemyndigede Rådet Kommissionen til at indlede forhandlinger med Armenien om tilbagetagelse af personer, der er bosiddende uden tilladelse. Forhandlingerne blev vel afsluttet og aftalen mellem Den Europæiske Union og Republikken Armenien om tilbagetagelse af personer, der er bosiddende uden tilladelse (»aftalen«) blev paraferet den 18. oktober 2012.

(2) Denne aftale bør undertegnes på Unionens vegne med forbehold af dens indgåelse.

(3) I medfør af artikel 1 og 2 i protokol nr. 21 om Det Forenede Kongeriges og Irlands stilling, for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland.

(4) I medfør af artikel 1 og 2 i protokol nr. 22 om Danmarks stilling, der er knyttet til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET FØLGENDE AFGØRELSE:

Artikel 1

Det gives herved bemyndigelse til på Unionens vegne at undertegne aftalen mellem Den Europæiske Union og Republikken Armenien om tilbagetagelse af personer, der er bosiddende uden tilladelsemed forbehold af indgåelse af aftalen. (1)

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 21. marts 2013. På Rådets vegne P. HOGAN Formand

(1) Teksten til aftalen offentliggøres sammen med afgørelsen om dens indgåelse.
(2)

I artikel 10b, stk. 5, i forordning (EF) nr. 73/2009 fastsættes, at medlemsstaterne skal beslutte og meddele Kommissionen satsen for frivillig tilpasning for hele området og, hvis det er relevant, for hver region og det samlede beløb, der skal nedsættes i forbindelse med frivillig tilpasning for hele området og, hvis det er relevant, for hver region.
DA Den Europæiske Unions Tidende L 77/2

RÅDETS AFGØRELSE

af 18. marts 2013

om fastlæggelse af den holdning, der skal indtages på vegne af Den Europæiske Union i Det Internationale Sukkerråd for så vidt angår forlængelsen af den internationale sukkeroverenskomst af 1992

(2013/139/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtning:

Den internationale sukkeroverenskomst af 1992 blev indgået ved Rådets afgørelse 92/580/EØF (1) og trådte i kraft den 1. januar 1993 for en periode på tre år til den 31. december 1995. Siden da er den med regelmæssige mellemrum blevet forlænget for yderligere perioder på to år ad gangen. Den blev senest forlænget ved beslutning truffet af Det Internationale Sukkerråd i juni 2011 og gælder indtil den 31. december 2013. Det er i Unionens interesse, at den forlænges igen. Kommissionen, der repræsenterer Unionen i Det Internationale Sukkerråd, bør derfor bemyndiges til at stemme for en sådan forlængelse —

VEDTAGET DENNE AFGØRELSE:

Artikel 1

Den holdning, som på Unionens vegne skal indtages i Det Internationale Sukkerråd, er at stemme for, at den internationale sukkeroverenskomst af 1992 forlænges for endnu en periode på op til to år.

Kommissionen bemyndiges til at give udtryk for denne holdning i Det Internationale Sukkerråd.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 18. marts 2013. På Rådets vegne S. COVENEY Formand

(1) EFT L 379 af 23.12.1992, s. 15.
DA Den Europæiske Unions Tidende L 77/1

RÅDETS AFGØRELSE

af 18. marts 2013

om fastsættelse af den holdning, der skal indtages på vegne af Den Europæiske Union i Det Internationale Kornråd for så vidt angår forlængelsen af konventionen om kornhandel af 1995

(2013/138/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtning:

Konventionen om kornhandel af 1995 blev indgået ved Rådets afgørelse 96/88/EF (1) og er siden da med regelmæssige mellemrum blevet forlænget for yderligere to år ad gangen. Konventionen blev senest forlænget ved en beslutning truffet af Det Internationale Kornråd i juni 2011 og gælder indtil den 30. juni 2013. Det er i Unionens interesse, at den forlænges igen. Kommissionen, der repræsenterer Unionen i Det Internationale Kornråd, bør derfor bemyndiges til at stemme for en sådan forlængelse —

VEDTAGET DENNE AFGØRELSE:

Artikel 1

Den holdning, som på Unionens vege skal indtages i Det Internationale Kornråd, skal være at stemme for, at konventionen om kornhandel af 1995 forlænges for endnu en periode på op til to år.

Kommissionen bemyndiges herved til at give udtryk for denne holdning i Det Internationale Kornråd.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 18. marts 2013. På Rådets vegne S. COVENEY Formand

(1) EFT L 21 af 27.1.1996, s. 47.
(11)

Det konkluderes derfor, at der på baggrund af de oplysninger, der foreligger for Kommissionen, ikke er indikation for, at Bolivias lovgivning og de bolivianske myndigheders praksis er til hinder for gennemførelsen af bestemmelserne i FN's enkeltkonvention.
Den Europæiske Union indarbejder i sin WTO-liste for EU-27's toldområde de indrømmelser i bunden form, der er opført på listen for EU-25's toldområde med følgende ændringer:

Tilføj 4 680 tons i det til landet (USA) tildelte EU-toldkontingent for »kød og spiseligt slagteaffald af fjerkræ, fersk, kølet eller frosset« og fasthold de nuværende toldsatser inden for kontingentet (toldposition 0207 1110, 0207 1130, 0207 1190, 0207 1210, 0207 1290, 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1410, 0207 1420, 0207 1430, 0207 1440, 0207 1450, 0207 1460, 0207 1470, 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2710, 0207 2720, 0207 2730, 0207 2740, 0207 2750, 0207 2760, 0207 2770, 0207 2780).

Tilføj 200 tons i det til landet (USA) tildelte EU-toldkontingent for »udbenet skinke og kam, frosset«, og fasthold den gældende toldsats inden for kontingentet på 250 EUR pr. ton (toldposition ex ex 0203 1955 og ex ex 0203 2955).

Opret en landetildeling (USA) på 1 550 tons inden for kontingentet for »tilberedte næringsmidler« med en toldsats inden for kontingentet »landbrugselement« (toldposition 2106 9098).

Tilføj 600 tons (erga omnes) til EU-toldkontingentet for »stykker af tamsvin, fersk, kølet eller frosset, også udbenet, undtagen mørbrad, der frembydes særskilt«, og fasthold de nuværende toldsatser inden for kontingentet (toldposition 0203 1211, 0203 1219, 0203 1911, 0203 1913, 0203 1915, ex ex 0203 1955, 0203 1959, 0203 2211, 0203 2219, 0203 2911, 0203 2913, 0203 2915, ex ex 0203 2955, 0203 2959).

Tilføj 500 tons (erga omnes) til EU-toldkontingentet for »kyllingeudskæringer, fersk, kølet eller frosset« og fasthold de nuværende toldsatser inden for kontingentet (toldposition 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460).

Tilføj 400 tons (erga omnes) i EU-toldkontingentet for »udskårne stykker af høns« og fasthold den nuværende toldsats inden for kontingentet på 795 EUR pr. ton. (toldposition 0207 1410).

Tilføj 580 tons (erga omnes) til EF-toldkontingentet for »kød af kalkun, fersk, kølet eller frosset« og fasthold de nuværende toldsatser inden for kontingentet (toldposition 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770).

Hvis alle de interne procedurer, som Unionen kræver for at indarbejde i sin WTO-liste de ændringer i bunden form, der er fastlagt i dette brev, ikke er afsluttet senest 60 dage inden udløbet af den periode, som USA har til at udøve sin ret til at trække i det væsentlige tilsvarende indrømmelser tilbage i henhold til artikel XXVIII i GATT, anmoder Unionen om, at WTO's Råd for Handel med Varer godkender en forlængelse af perioden, inden denne udløber. En sådan forlængelse skal være tilstrækkelig lang til at sikre, at alle interne EU-procedurer er afsluttet senest 60 dage inden udløbet af den periode, som USA har til at udøve sin ret i henhold til artikel XXVIII i GATT.